LĪGUMS

**ar biedrību/nodibinājumu**/**augstākās izglītības iestādi 1**

parpasākuma “Darbam nepieciešamo iemaņu attīstība” īstenošanu

**Nr. \_\_\_\_\_\_\_\_\_\_\_**

*(ESF Plus projekts “Pasākumi iekļaujošai nodarbinātībai” Nr. 4.3.3.2/1/24/I/002)*

Dokumenta datums ir tā elektroniskās

parakstīšanas datums

Nodarbinātības valsts aģentūra (turpmāk – Aģentūra), ko pārstāv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurš (-a) rīkojas *(amats, vārds, uzvārds)*

saskaņā ar Aģentūras 20\_\_\_.gada \_\_\_. \_\_\_\_\_\_\_\_\_\_\_\_\_\_\_\_\_\_\_\_\_rīkojumu Nr.\_\_\_\_\_ “Par amatpersonu pilnvaru noteikšanu”, no vienas puses, un\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(biedrības/nodibinājuma/ augstākās izglītības iestādes nosaukums***1***, reģistrācijas numurs)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(biedrības/nodibinājuma/ augstākās izglītības iestādes***1** *vadītāja vai pilnvarotās personas amats, vārds, uzvārds)* kurš(-a) darbojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata *(pilnvarojumu apliecinoša dokumenta nosaukums)*

(turpmāk – Īstenotājs), no otras puses (turpmāk– Puses), noslēdz šo līgumu par pasākuma “Darbam nepieciešamo iemaņu attīstība” īstenošanu (turpmāk – Līgums).

**I. Līguma priekšmets**

* 1. Īstenotājs, atbilstoši Līguma noteikumiem, nodarbinot Aģentūras norīkoto personu, kurai piešķirts bezdarbnieka statuss (turpmāk - klients) pasākumā “Darbam nepieciešamo iemaņu attīstība” (turpmāk – Pasākums), nodrošina Īstenotāja statūtos noteikto mērķu sasniegšanu /augstākās izglītības iestāžu akadēmiskās, pētnieciskās un administratīvo funkciju īstenošanu,[[1]](#footnote-3) veicinot bezdarbnieka aktivitātes sabiedrības labā bez nolūka gūt peļņu.
  2. Īstenotājs apņemas Pasākumā iesaistīt \_\_\_\_\_\_\_\_\_\_\_\_\_klientu (-us):

*(skaits)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Klienta vārds, uzvārds, personas kods | Klienta iesaistes ilgums Pasākumā  mēnešos | Klienta profesija un profesijas kods *(atbilstoši Profesiju klasifikatoram)* | Pasākuma īstenošanas vietas adrese[[2]](#footnote-4) *(norāda pilsētu vai novadu un to teritoriālā iedalījuma vienību, ielas nosaukumu, mājas Nr. vai mājas nosaukumu)* | Darba vadītāja vārds, uzvārds, personas kods | Darba vadītāja nodrošināšanas ilgums Pasākumā mēnešos | Atzīmēt ar X, ja klientam ar invaliditāti Aģentūra nodrošinās ergoterapeita pakalpojumus | Atzīmēt ar X, ja klientam ar invaliditāti Aģentūra nodrošinās surdotulka pakalpojumus | Atzīmēt ar X, ja klientam ar invaliditāti Aģentūra nodrošinās atbalsta personas[[3]](#footnote-5) pakalpojumus |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |
|  |  |  |  |  |  |  |  |  |

**II. Līguma summa**

* 1. Kopējā maksimāli iespējamā Līguma summa par klientu iesaistīšanu Pasākumā, ko sedz no Aģentūras līdzekļiem, ir \_\_\_\_\_,\_\_\_ EUR (\_\_\_\_\_\_\_\_\_\_\_\_\_\_\_*euro,*\_\_\_\_\_centi). Līguma summu veido:
     1. izdevumi Pasākumā iesaistīto klientu ikmēneša stipendijas izmaksai \_\_\_\_\_,\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_*euro,*\_\_\_\_\_centi), paredzot, ka vienam klientam stipendijas apmērs ir 15 EUR dienā un to izmaksā atbilstoši mēnesī nostrādāto dienu skaitam (piecas dienas nedēļā, ne mazāk kā 20 un ne vairāk kā 40 stundas);
     2. dotācija klientu darba vadītājam 10 EUR apmērā par katru darba vadīšanas dienu (turpmāk – Dotācija darba vadītājam) \_\_\_\_\_\_\_,\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro,*\_\_\_\_\_centi);
  2. Aģentūras piešķirtais finansējums ir *de minimis* atbalsts, ko sniedz saskaņā ar (atzīmēt atbilstošo):

Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2023. gada 15. decembris, LV Serija L). *De minimis* atbalsta piešķiršanas brīdis ir Līguma spēkā stāšanās datums.

Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē. *De minimis* atbalsta piešķiršanas brīdis ir Līguma spēkā stāšanās datums.

**III. Aģentūras tiesības un pienākumi**

* 1. Aģentūra norīko klientu Pasākumā Īstenotāja izveidotajā Pasākuma īstenošanas vietā (individuālajā darba meklēšanas plānā (turpmāk – IDMP), norādot klienta iesaistes ilgumu Pasākumā, kas ir ne ilgāks par sešiem mēnešiem, vai divpadsmit mēnešiem, ja Pasākumā iesaista klientu ar invaliditāti).
  2. Pēc atskaites par Pasākuma īstenošanu saņemšanas, Aģentūra nodrošina norēķinu veikšanu atbilstoši Līgumā noteiktajai norēķinu kārtībai.
  3. Informē Īstenotāju par klientu, kurš Pasākuma dalības laikā ir zaudējis bezdarbnieka statusu (telefoniski un elektroniski lēmuma par bezdarbnieka statusa zaudēšanu pieņemšanas dienā informē Līguma 9.1.1.apakšpunktā norādīto Pasākuma Īstenotāja kontaktpersonu).
  4. Ja tiek pārtraukta klienta dalība Pasākumā un līdz Pasākuma īstenošanas beigu termiņam (līdz iepriekšējā klienta Līguma par dalību darbības termiņa beigām) ir atlikuši ne mazāk kā divi mēneši (sešdesmit kalendārās dienas), dalībai Pasākumā var norīkot citu atbilstošu klientu.
  5. Aģentūra apdrošina klientu pret Pasākuma īstenošanas vietā notikušiem nelaimes gadījumiem.
  6. Ja Pasākumā iesaistītais klients ar invaliditāti izteicis vēlmi, Aģentūra organizē ergoterapeita, surdotulka un atbalsta personu pakalpojumus.
  7. Aģentūra veic valsts sociālās apdrošināšanas obligātās iemaksas pensiju apdrošināšanai par Pasākumā iesaistīto klientu Ministru kabineta 2001. gada 5. jūnija noteikumos Nr. 230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem” noteiktajā kārtībā.
  8. Ja Īstenotājs norīkojis klientu veikt normatīvajos aktos noteikto obligāto veselības pārbaudi, Aģentūra klientam sedz izdevumus par tās veikšanu.
  9. Aģentūra veic Pasākuma īstenošanas uzraudzību, ietverot arī plānotas un neplānotas pārbaudes Pasākuma īstenošanas vietās, tai skaitā, lai pārliecinātos par visiem Īstenotāja rīcībā esošajiem ar Pasākuma īstenošanu saistīto dokumentu un informācijas par Pasākuma īstenošanas vietām atbilstību Pasākuma īstenošanas mērķim, tai skaitā, arī ar augstākās izglītības iestādes, ja Īstenotājs ir augstākās izglītības iestāde, apstiprināto kārtību, kādā noteikta klientu iesaiste Pasākumā, kā arī pieprasa pārbaudes laikā konstatēto trūkumu novēršanu Aģentūras noteiktā termiņā, kas nav īsāks par 3 (trim) darbdienām.
  10. Pamatojoties uz Līguma 4.19. apakšpunktā minētā nelaimes gadījuma izmeklēšanā konstatētajiem pārkāpumiem, Aģentūra izvērtē Līguma turpināšanu vai izbeigšanu.
  11. Izvērtējot Aģentūrai pieejamo finansējumu un informāciju par Īstenotājam pieejamo *de minimis* atbalsta apmēru, slēgt vienošanos pie Līguma par Līguma summas palielinājumu, ja finansējums ir pietiekams.
  12. Aģentūra līdz situācijas noskaidrošanai nekavējoties aptur finanšu atbalsta sniegšanu, rakstveidā informējot par to Īstenotāju, ja:
      1. iestājas Līguma 6.6.apakšpunktā noteiktais;
      2. Aģentūras rīcībā ir informācija par iespējamu Līguma nosacījumiem neatbilstošu Aģentūras izmaksātā finanšu atbalsta izlietojumu;
      3. Aģentūra vai Aģentūru uzraugošās iestādes veic pārbaudi un konstatē būtisku Līguma nosacījumu izpildes neatbilstību;
      4. Centrālā finanšu un līgumu aģentūra ir apturējusi maksājumus Aģentūras Vienošanās par projekta īstenošanu ietvaros.
  13. Ja Īstenotājs nav ievērojis Līgumā noteiktos pienākumus un/vai jebkādā veidā pārkāpis Līguma noteikumus, vai nav novērsis pārkāpumu Līgumā noteiktajā termiņā, vai pieļāvis atkārtotu pārkāpumu, Aģentūra 3 (trīs) darbdienu laikā nosūta Īstenotājam brīdinājumu.
  14. Ja Īstenotājs ir pārkāpis Līgumā noteiktos pienākumus un pārkāpums nav novērsts brīdinājumā noteiktajā termiņā, Aģentūra vienpusēji atkāpjas no Līguma.
  15. Aģentūra vienpusēji atkāpjas no Līguma, ja iestājas Līguma 6.6., 4.36. vai 4.37. apakšpunktā noteiktais.
  16. Aģentūrai ir tiesības vienpusēji atkāpties no Līguma, nekavējoties apturot finanšu atbalsta sniegšanu, ja:
      1. Īstenotājs ir iesniedzis Aģentūrai nepatiesu vai nepilnīgu informāciju saturošus dokumentus, vai Līgums noslēgts uz nepatiesas informācijas pamata;
      2. Īstenotājs nepilda Līgumā noteiktos pienākumus (tai skaitā, neīsteno Pasākumu, neveic norēķinus atbilstoši Līgumā noteiktajam, īsteno Pasākumu darbam neatbilstošos apstākļos un nodarbina klientu profesijā, kas nav norādīta Līgumā par dalību, nenodarbina klientu atbilstoši veicamajiem pienākumiem un profesijai nepieciešamajām kvalifikācijas prasībām);
      3. iestājies kāds cits Ministru kabineta 2016. gada 20. septembra instrukcijas Nr. 3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 165. vai 166. punktā noteiktais gadījums;
      4. Aģentūrai Līguma saistību izpilde nav iespējama vai apgrūtināta saistībā ar finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos;
      5. nelaimes gadījuma izmeklēšanas rezultāti norāda uz Īstenotāja pieļautiem būtiskiem normatīvo aktu pārkāpumiem darba aizsardzības jomā;
      6. Aģentūras vai tās uzraugošo iestāžu pārbaudes laikā atkārtoti tiek konstatēta klienta neesamība Pasākuma īstenošanas adresē un Īstenotājs par to nav informējis Aģentūru Līguma 4.22. apakšpunktā noteiktajā kārtībā;
  17. Ja Aģentūra ir atkāpusies no Līguma, tad Aģentūra neveic norēķinu ar Īstenotāju par laiku kamēr Līguma finanšu atbalsta izmaksa ir bijusi apturēta.

**IV. Īstenotāja pienākumi un tiesības**

* 1. Īstenotājs Pasākuma īstenošanas vietu izveido viena mēneša laikā no Līguma spēkā stāšanās dienas.
  2. Īstenotājs apņemas iesaistīt Aģentūras norīkoto klientu Pasākumā un nodarbināt Līguma 1.2. apakšpunktā norādītājā Pasākuma īstenošanas vietas adresē.
  3. Īstenotājs nodarbina klientu Pasākumā piecas dienas nedēļā, ne mazāk kā 20 un ne vairāk kā 40 stundas, laika periodā no 8:00 līdz 20:00.
  4. Ņemot vērā klienta individuālā darba meklēšanas plānā norādīto informāciju, Īstenotājs ar klientu slēdz Līgumu par dalību Pasākumā atbilstoši līguma paraugam, kas pieejams Aģentūras tīmekļa vietnē [www.nva.gov.lv](http://www.nva.gov.lv).
  5. Ne vēlāk kā līdz kārtējā mēneša 28. datumam, Īstenotājs iesniedz Aģentūrā plānoto nākamā mēneša darba grafiku klientam, ja Pasākuma īstenošanas periodā klienta darba dienas un darba laiks ir mainīgs. Veicot izmaiņas klienta darba grafikā, Īstenotājs ar klientu rakstveidā vienojas un aktualizē darba grafiku. Īstenotājs vienas dienas laikā no savstarpēji saskaņotā darba grafika izstrādes, bet ne vēlāk kā iestājušās faktiskās izmaiņas, elektroniski iesniedz Aģentūrai aktuālo klienta darba grafiku.
  6. Trīs darba dienu laikā no Līguma par dalību noslēgšanas, Īstenotājs Aģentūrā iesniedz:
     1. ar klientu noslēgtā Līguma par dalību kopiju. Ja tiek veiktas izmaiņas ar klientu noslēgtajā Līgumā par dalību, Pasākuma īstenotājs divu darba dienu laikā Aģentūrā iesniedz vienošanās pie Līguma par dalību kopiju;
     2. dokumentu par klientam nozīmēto darba vadītāju, kurā, atbilstoši Līguma 2.1.2. apakšpunkta un 4.26. apakšpunkta nosacījumiem, norādīts darba vadīšanas termiņš *(dd.mm.gggg.-dd.mm.gggg.)* un dotācijas apmērs. Iestājoties Līguma 4.28. apakšpunktā minētajiem gadījumiem, trīs darba dienu laikā iesniegt jaunu dokumentu par darba vadītāja nozīmēšanu.
  7. Īstenotājs nodrošina Pasākuma īstenošanu, atbilstoši Līguma 1.2. apakšpunktā norādītajai klienta profesijai un veicamajiem pienākumiem (pienākumiem jāatbilst Pieteikumā Pasākuma īstenošanai un Līgumā par dalību noteiktajiem), un nepieļaut dīkstāvi.
  8. Ja klientam pienākumi jāveic ārpus Līguma 1.2. apakšpunktā norādītās Pasākuma īstenošanas vietas adreses, Īstenotājs vismaz vienu dienu iepriekš Aģentūrā iesniedz rīkojumu (vai citu pamatojošu dokumentu) un nodrošina ik dienas paveicamo uzdevumu sarakstu, un pārbaudes brīdī spēj uzrādīt ik dienu paveikto darbu atskaiti.
  9. Īstenotājs nav tiesīgs nodibināt darba tiesiskās attiecības ar klientu par pienākumiem, kurus klients veiks Pasākuma īstenošanas laikā. Īstenotājs nepieļauj, ka Pasākuma dalības laikā klients popularizē politiskas idejas un pauž atbalstu partiju darbībai.
  10. Ja Pasākumā tiek iesaistīts klients ar invaliditāti, tad nepieciešamības gadījumā, Īstenotājs kopā ar ergoterapeita pakalpojuma sniedzēju piedalās Pasākuma īstenošanas vietas novērtēšanā par tās atbilstību klienta ar invaliditāti nodarbināšanai, organizējot pielāgošanu.
  11. Pirms dalības Pasākumā uzsākšanas, bet ne ātrāk kā klients saņēmis norīkojumu dalībai Pasākumā, ja to paredz normatīvie akti par obligātajām veselības pārbaudēm, norīkot klientu uz veselības pārbaudi.
  12. Iepazīstināt klientu pirms dalības Pasākumā uzsākšanas ar Īstenotāja darba kārtības noteikumiem, instrukcijām, darba drošības un veselības aizsardzības, ugunsdrošības un citiem darba aizsardzības noteikumiem.
  13. Nodrošināt klienta darba laika uzskaiti Pasākuma īstenošanas laikā. Kavējumi tiek uzskatīti par attaisnotiem, ja:
      1. klientam iestājusies pārejoša darbnespēja;
      2. klients kopj slimu bērnu;
      3. klients ierodas ierodas izmeklēšanas iestādē, prokuratūrā, tiesā pamatojoties uz izsaukumu;
      4. iemesls ir pirmās pakāpes radinieka vai laulātā nāve;
      5. ar Aģentūru iepriekš ir saskaņotas citas prombūtnes.
  14. Nodrošināt klienta ikmēneša stipendijas un dotācijas darba vadītājam izmaksu atbilstoši mēnesī nostrādāto dienu skaitam ne vēlāk kā līdz kārtējā mēneša 25. datumam par iepriekšējo mēnesi, kā arī normatīvajos aktos noteiktajā kārtībā aprēķināt, ieturēt un iemaksāt valsts budžetā no Dotācijas darba vadītājam pienākošos nodokļus un nodevas. Stipendijas un Dotācijas darba vadītājam izmaksu veikt ar pārskaitījumu uz norādīto bankas kontu.
  15. Klients nesaņem stipendiju par dalību Pasākumā, ja:
      1. uzsākot Pasākumu, klients ir iesaistīts citā Aģentūras aktīvajā nodarbinātības pasākumā vai preventīvajā bezdarba samazināšanas pasākumā un saņem finansiālu atbalstu par dalību tajā, klientam ar nākamo dienu pēc dalības šajā pasākumā pabeigšanas piešķir stipendiju par dalību Pasākumā;
      2. ja klients iegūst darba ņēmēja statusu uz laiku, kas nepārsniedz divus mēnešus, klientam ir tiesības turpināt dalību Pasākumā, darba attiecību periodā nesaņemot Pasākumā paredzēto ikmēneša stipendiju;
      3. Līguma 4.13. apakšpunktā minētajos gadījumos.
  16. Nodrošināt Aģentūras pārstāvjiem un Aģentūru uzraugošajām iestādēm iespēju veikt Pasākuma īstenošanas kontroli, tai skaitā, nodrošināt pieeju dokumentiem, kas saistīti ar Pasākuma īstenošanu, klienta iesaisti Pasākumā. Konstatētos trūkumus novērst pārbaudes aktos norādītājos termiņos.
  17. Nodrošināt:
      1. Līguma 9.1.apakšpunktā norādītā Īstenotāja kontaktpersonas sasniedzamību un pieeju ar Pasākuma īstenošanu saistītajai dokumentācijai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(norāda adresi, kurā ir pieejama dokumentācija)*

* + 1. Aģentūras vai tās uzraugošo iestāžu pārbaudes laikā (pārbaudes var tikt veiktas, iepriekš nebrīdinot) piekļuvi ar Līguma īstenošanu saistīto dokumentu oriģināliem vai to atvasinājumiem, kas apliecināti atbilstoši Dokumentu juridiskā spēka likumam, lai pārbaudes veicēji varētu pārliecināties par saņemtā finansējuma atbilstošu izlietojumu;
    2. dokumentu uzglabāšanu atsevišķā lietā, uz kuras norādīts projekta nosaukums, numurs un glabāšanas termiņš. Pastāvīgi aktualizēt ar Līguma īstenošanu saistīto dokumentāciju, t.sk., nodrošināt no Aģentūras saņemtā finansējuma un Darba devēja privātā līdzfinansējuma izsekojamību par katru Pasākumā iesaistīto personu;
    3. ka ar *de minimis* atbalstu saistītā dokumentācija tiek glabāta 10 fiskālos gadus, sākot no dienas, kurā piešķirts pēdējais individuālais *de minimis* atbalsts, un Pasākuma īstenošanas laikā atrodas Līguma 4.17.1. apakšpunktā norādītajā adresē.
  1. Ja Pasākumā tiek iesaistīts klients ar invaliditāti, kuram nepieciešami surdotulka, atbalsta personas pakalpojumi:
     1. nodrošināt iespēju surdotulkam/atbalsta personai Pasākuma īstenošanas vietā sniegt surdotulka/atbalsta personas pakalpojumus;
     2. vienoties ar klientu un surdotulku par pakalpojuma sniegšanas grafiku, nepārsniedzot 40 darba stundas nedēļā (ceļā pavadītais laiks no/līdz pakalpojuma sniegšanas vietai, tiek uzskatīts par pakalpojuma sniegšanas laiku);
     3. saskaņot surdotulka darba laika uzskaites lapu, atbalsta personas pakalpojumu uzskaiti par iepriekšējā mēnesī sniegto pakalpojumu.
  2. Iestājoties nelaimes gadījumam Pasākuma īstenošanas vietā:
     1. nekavējoties rakstveidā paziņot Aģentūrai par iespējama nelaimes gadījuma iestāšanos (ja par apdrošinātā riska iestāšanos tiek paziņots Aģentūrai vēlāk nekā trīs darba dienu laikā, Īstenotājam ir pienākums pierādīt ātrākas paziņošanas neiespējamību);
     2. nodrošināt apdrošinātājam iespēju apskatīt notikuma vietu, saglabājot to neskartu līdz apdrošinātāja ierašanās brīdim, veikt pārbaudes un pārrunas ar negadījuma aculieciniekiem, lai apdrošinātājs varētu noteikt zaudējumu rašanās iemeslus un apmēru. Ja notikuma vietu nevar saglabāt, nemainot stāvokli pēc notikušā negadījuma, Īstenotājs nodrošina, ka pie pirmās iespējas bojātais apdrošināšanas objekts tiek nofotografēts vai nofilmēts tā, lai būtu fiksēti apdrošināšanas objektu bojājumi, un foto uzņēmumi vai video ieraksti tiek nodoti apdrošinātāja rīcībā;
     3. nodrošināt nelaimes gadījuma izmeklēšanu saskaņā ar normatīvajiem aktiem par nelaimes gadījumu darbā izmeklēšanu un uzskaiti;
     4. pēc nelaimes gadījuma izmeklēšanas trīs darba dienu laikā iesniegt Aģentūrā:
        1. akta par nelaimes gadījumu darbā kopijas vienu eksemplāru;
        2. apdrošinātāja noteiktas formas apdrošināšanas iesniegumu;
        3. attiecīgo iestāžu dokumentu, kas apliecina nelaimes gadījumu iestāšanos;
        4. izziņu no Īstenotāja, ka nelaimes gadījums ir noticis Pasākuma īstenošanas laikā un īstenošanas vietā, klientam pildot veicamos pienākumus;
        5. izziņu no ārstniecības iestādes par klienta veselības traucējumu smaguma pakāpi;
        6. klienta nāves gadījumā – miršanas apliecības apliecinātu kopiju/norakstu.
  3. Iestājoties vienam no šiem nosacījumiem, ar motivētu rīkojumu, atskaitīt klientu no Pasākuma ar dienu, kad:
     1. klients zaudējis bezdarbnieka statusu vai atbilstību Pasākuma mērķa grupai;
     2. klients neattaisnoti kavējis vairāk par piecām Pasākuma dalības dienām pēc kārtas vai viena mēneša periodā;
     3. klients pats pēc savas gribas vēlas pārtraukt dalību Pasākumā uz iesnieguma pamata;
     4. klients Pasākuma īstenošanas vietā atrodas alkohola, narkotisko, psihotropo vai toksisko vielu izraisīta reibuma stāvoklī (Īstenotājs fakta konstatāciju veic atbilstoši normatīvajos aktos noteiktajai kārtībai);
     5. klients atkārtoti nav ievērojis Īstenotāja darba kārtības noteikumus un Īstenotāja pārstāvja norādījumus.
  4. Vienas darba dienas laikā rakstveidā informēt Aģentūru, izmantojot Līguma 9.1.2. apakšpunktā norādītās Aģentūras kontaktpersonas e-pasta adresi:

* + 1. par Līguma 4.20. apakšpunktā minēto gadījumu iestāšanos, pievienojot rīkojuma kopiju par klienta dalības izbeigšanu Pasākumā;
    2. par izmaiņām klienta mēneša darba laika grafikā;
    3. par jebkādām izmaiņām, kas ietekmē Pasākuma īstenošanu.
  1. Vienas astronomiskās stundas laikā no brīža, kad konstatēta klienta neesamība Pasākuma īstenošanas vietā, par to informēt Līgumā 9.1.2. apakšpunktā norādīto Aģentūras kontaktpersonu, norādot prombūtnes iemeslus.
  2. Pēc Aģentūras pieprasījuma sniegt sarakstu ar Pasākumā iesaistāmiem klientiem, apliecinot, ka sarakstā iekļautie klienti atbilst Pasākuma mērķa grupai - Aģentūrā reģistrējušies klienti vecumā no 18 līdz 29 gadiem (ieskaitot), kas uzņemti augstākās izglītības iestādes klātienes studiju programmā, kā arī norādot, vai saraksts, sagatavots saskaņā ar augstākās izglītības iestādes apstiprināto kārtību, vai rindas kārtībā, ja Pasākuma īstenotājs ir augstākās izglītības iestāde;
  3. Nekavējoties informēt Aģentūru par klientu, kurš dalības laikā Pasākumā ir izslēgts no studējošo saraksta (eksmatrikulēts) vai nav vairs klātienes students, informāciju sniedzot telefoniski un elektroniski, Līguma 9.1.2. apakšpunktā norādītajai Aģentūras kontaktpersonai, ja Pasākuma īstenotājs ir augstākās izglītības iestāde.
  4. Katram Pasākumā iesaistītajam klientam nodrošināt darba vadītāju. Nodrošināt, ka viens darba vadītājs Aģentūras organizēto pasākumu ietvaros palīdz apgūt darbam nepieciešamās pamatprasmes un iemaņas vienlaicīgi ne vairāk kā diviem klientiem.
  5. Darba vadītājs jānodrošina klienta dalības laikā Pasākumā – līdz diviem mēnešiem, vai līdz sešiem mēnešiem, ja klienta invaliditātes funkcionālais veids ir garīga rakstura traucējumi.
  6. Nodrošināt, ka darba vadītājs veic šādus pienākumus:
     1. organizē klienta darbu;
     2. palīdz klientam apgūt darbam nepieciešamās pamatprasmes un iemaņas;
     3. kontrolē klienta darba kvalitāti un nepietiekamas darba kvalitātes gadījumā palīdz klientam apgūt darbam nepieciešamās pamatprasmes un iemaņas darba kvalitātes uzlabošanai.
  7. Darba vadītāja darbnespējas gadījumā vai gadījumā, kad darba vadītājs nespēj veikt savus pienākumus, noteikt klientam citu darba vadītāju, atbilstoši Līguma 4.25. apakšpunkta prasībām.
  8. Pēc klienta rakstveida pieprasījuma izsniegt rakstveida apliecinājumu un novērtējumu par paveikto darbu Pasākumā.
  9. Nodrošināt, ka Pasākuma īstenošanas vietā tiek izvietoti Aģentūras sagatavotie un izsniegtie informatīvie materiāli.
  10. Nodrošināt, ka ar *de minimis* atbalstu saistītā dokumentācija tiek glabāta 10 fiskālos gadus, sākot no dienas, kurā piešķirts pēdējais individuālais *de minimis* atbalsts, un Pasākuma īstenošanas laikā atrodas Līguma 4.17.1. apakšpunktā norādītajā adresē.
  11. Nodrošināt, ka, ievērojot Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 63. panta 9. punktā noteikto, Pasākuma ietvaros dubultā finansējuma risks ir novērsts:
      1. Pasākuma izdevumi netiek finansēti vai līdzfinansēti no citiem Eiropas Savienības finanšu avotiem, kā arī valsts un pašvaldību budžeta līdzekļiem;
      2. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Pasākuma īstenošanas izmaksas atbilst īstenotajam Pasākumam un nav attiecināmas uz kādu citu publisko resursu finansētu pasākumu.
  12. Īstenotājs, kuram piešķir *de minimis* atbalstu saskaņā ar Komisijas regulu Nr. 2023/2831 un kurš darbojas nozarēs, kas minētas Komisijas regulas Nr. 2023/2831 1. panta 1. punkta “a”, “b”, “c” vai “d” apakšpunktā, un tam de minimis atbalstu piešķir saskaņā ar Komisijas regulu Nr. 2023/2831 vai nozarēs, kas minētas Komisijas regulas Nr. 717/2014 1. panta 1. punktā, un tam *de minimis* atbalstu piešķir saskaņā ar Komisijas regulu Nr. 717/2014, vai arī nozarēs, kas minētas Komisijas regulas Nr. 1408/2013 1. panta 1. punktā, un tam de minimis atbalstu piešķir saskaņā ar Komisijas regulu Nr. 1408/2013, pretendents nodrošina minēto nozaru darbību vai uzskaites nodalīšanu atbilstoši attiecīgi Komisijas regulas Nr. 2023/2831 1. panta 2. punktam, Komisijas regulas Nr.717/2014 1. panta 2. un 3. punktam vai Komisijas regulas Nr. 1408/2013 1. panta 2.un 3. punktam, lai darbības izslēgtajās nozarēs negūtu labumu no de minimis atbalsta, ko piešķir Pasākuma īstenošanai.
  13. Līguma summas palielināšanas gadījumā, pirms vienošanās slēgšanas iesniegt Aģentūrā informāciju par *de minimis* atbalsta uzskaites sistēmā iesniegtās veidlapas numuru un Apliecinājumu neatbilstībai maksātnespējas pazīmēm.
  14. Īstenotājs ir ir atbildīgs par Pasākuma īstenošanas kvalitāti un Aģentūras izmaksātā finansējuma izlietojumu atbilstoši Līguma nosacījumiem.
  15. Ja Līguma darbības laikā attiecīgajā iestādē ir iesniegts pieteikums Īstenotāja likvidācijas vai maksātnespējas procesa ierosināšanai vai iesniegts iesniegums par saimnieciskās darbības izbeigšanu, Īstenotājs par to nekavējoties, bet ne vēlāk kā trīs darba dienu laikā rakstiski informē Aģentūru.
  16. Ja Īstenotājam ir pasludināts maksātnespējas process, uzsākts likvidācijas process vai apturēta saimnieciskā darbība, Īstenotājs, nekavējoties, bet ne vēlāk kā vienas darba dienas laikā informē Aģentūru, nosūtot attiecīgo informāciju uz Līguma rekvizītos un Līguma 9.1.2. apakšpunktā norādīto e-pasta adresi.
  17. Īstenotājam ir tiesības vienpusēji izbeigt Līgumu, nekavējoties, bet ne vēlāk kā 3 (trīs) darbdienu laikā rakstveidā informējot Aģentūru, ja Īstenotājam Līguma darbības laikā ir radušās finansiālas grūtības, kuru dēļ Pasākums nevar tikt īstenots, vai, ja Īstenotājam pasludināts maksātnespējas process, vai, ja tiek plānota Īstenotāja darbības izbeigšana vai Īstenotājs tiek likvidēts.

**V. Norēķinu kārtība**

* 1. Pasākums tiek finansēts no Eiropas Sociālā fonda Plus finansējuma un valsts budžeta līdzfinansējuma.
  2. Īstenotājs līdz katra mēneša 10. datumam sagatavo un iesniedz Aģentūrā atskaiti. Atskaitei pievieno klienta stipendiju izmaksu apliecinošus dokumentus, darba vadītāju atlīdzības izmaksu un samaksāto nodokļu apliecinošu dokumentu kopijas par iepriekšējo pārskata mēnesi.
  3. Aģentūra pieņem un pārbauda atskaiti un tās pielikumus.
  4. Ja iesniegtā atskaite un tās pielikumi ir neatbilstoši Līguma noteikumiem, Aģentūra elektroniski (e-pastā) informē Īstenotāju par veicamajiem precizējumiem un Īstenotājs iesniedz precizētus dokumentus divu darba dienu laikā.
  5. Īstenotājs Līguma 5.2. apakšpunktā minēto atskaiti un citus dokumentus iesniedz elektroniskā dokumenta formā (atbilstoši normatīvajiem aktiem par elektronisko dokumentu sagatavošanu), nosūtot uz e-pastu: [DNIA@nva.gov.lv](mailto:DNIA@nva.gov.lv).
  6. Īstenotājs trīs darba dienu laikā pēc atskaites saskaņošanas, Aģentūrai nosūta strukturētu elektronisko rēķinu e-adresē EINVOICE@90001634668.
  7. Divdesmit darba dienu laikā no saskaņotas atskaites un atbilstoša rēķina saņemšanas dienas, Aģentūra veic norēķinus ar Īstenotāju.
  8. Pēc klienta(-u) dalības Pasākumā pabeigšanas vai pārtraukšanas, Īstenotājs ne vēlāk kā piecu darba dienu laikā Aģentūrā iesniedz:
     1. Atskaiti un rēķinu (ja līgumā nav iesaistīts neviens cits klients, kurš dalību turpina);
     2. izmaksu apliecinošus dokumentus (līdz dalības pēdējai dienai ieskaitot).
  9. Ja Līgums tiek izbeigts pirms termiņa, Puses veic savstarpējos norēķinus atbilstoši katra klienta faktiskajam iesaistes laikam Pasākumā tikai tādā gadījumā, ja Īstenotājs nav pieļāvis Līguma pārkāpumus.

**VI. Līguma darbības termiņš un atbildība**

* 1. Par Līgumā noteikto saistību nepienācīgu izpildi vai neizpildi Puses atbild saskaņā ar Latvijas Republikā spēkā esošajiem normatīvajiem aktiem.
  2. Īstenotājs ir atbildīgs par Pasākuma mērķu sasniegšanu, īstenošanas kvalitāti un finanšu apguvi.
  3. Puses tiek atbrīvotas no atbildības par Līguma saistību nepildīšanu nepārvaramas varas apstākļu dēļ, kurus Līguma slēgšanas brīdī nebija iespējams paredzēt, kuri nav radušies Pušu rīcības dēļ un no kuriem nav iespējams izvairīties un kuru sekas nav iespējams pārvarēt. Nepārvaramas varas apstākļi Līguma saistību izpildi padara ne tikai apgrūtinošu, bet neiespējamu.
  4. Pasākuma Īstenotājam nekavējoties, bet ne vēlāk kā 3 (trīs) darbdienu laikā jāinformē Līguma 9.1.2. apakšpunktā norādītā Aģentūras kontaktpersona par jebkuriem apstākļiem vai notikumiem, kuri varētu mainīt Līguma īstenošanas atbilstību Līguma nosacījumiem, vai par jebkuriem apstākļiem vai notikumiem, kuri negatīvi ietekmē vai apdraud, vai, kuri varētu negatīvi ietekmēt vai apdraudēt Līguma izpildi.
  5. Līguma darbības termiņš ir no Līguma noslēgšanas dienas līdz Līguma saistību pilnīgai izpildei.
  6. Sasniedzot Eiropas Savienības tiesību aktos noteikto maksimālo *de minimis* atbalsta apmēru, papildus izdevumus atbilstoši Līguma 2.1. apakšpunktā norādītajam, sedz no Īstenotāja finanšu līdzekļiem.
  7. Aģentūra ir tiesīga pieprasīt atmaksāt visu Līguma ietvaros Īstenotājam pārskaitīto finanšu atbalstu, ja Aģentūra vienpusēji atkāpjas no Līguma atbilstoši Līguma 3.14.; 3.15. vai 3.16. apakšpunktam.
  8. Aģentūra pieprasa atmaksāt visu Līguma ietvaros Īstenotājam pārskaitīto finanšu atbalstu, ja Īstenotājs nevar uzrādīt maksājuma dokumentus, kuri apliecina, ka saņemtais Aģentūras finanšu atbalsts investēts atbilstoši Līguma nosacījumiem.
  9. Ja Īstenotājs ir pārkāpis Komisijas regulu, tam ir pienākums atmaksāt Aģentūrai visu Līguma ietvaros nelikumīgi saņemto finanšu atbalstu, kas piešķirts saskaņā ar attiecīgo regulu. Konstatējot regulā Nr.  2023/2831 vai regulā Nr. 717/2014 noteikto nosacījumu pārkāpumu, komercdarbības gala labuma guvējam ir pienākums atmaksāt atbalsta sniedzējam visu projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
  10. Ja neviens iesaistītais klients neuzsāk dalību Pasākumā (neierodas Aģentūrā pēc individuālā darba meklēšanas plāna, neierodas pie Pasākuma Īstenotāja noslēgt Līgumu par dalību, vai Līgums par dalību ir bijis noslēgts, taču faktiski dalība nav uzsākta) un 30 kalendāra dienu laikā no dienas, kad Līgumā bija paredzēts klientam sākt dalību Pasākumā nav veikta klienta nomaiņa, Līgums zaudē savu spēku. Šādā gadījumā Puses ne vēlāk kā 3 (trīs) darbdienu laikā noslēdz attiecīgu vienošanos par Līguma izbeigšanu.

**VII. Personas datu aizsardzība un konfidencialitāte**

* 1. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula), kā arī nodrošināt, ka personas dati:
     1. tiks apstrādāti likumīgi, godprātīgi un datu subjektiem pārredzamā veidā;
     2. tiks apstrādāti Līguma izpildei un personas datu apstrādi neveiks ar Līguma izpildi nesavietojamā veidā. Jebkāda no Aģentūras saņemto personas datu apstrāde citiem mērķiem, kā vien tiem, kas ir noteikti Līgumā, ir aizliegta;
     3. ir precīzi un nepieciešamības gadījumā tiks atjaunināti;
     4. tiks glabāti veidā, kas pieļauj personu identifikāciju ne ilgāk kā nepieciešams Līguma izpildei;
     5. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus.
  2. Katra Puse, apstrādājot saņemtos personas datus Līguma īstenošanai, ir pārzinis personas datu aizsardzības normatīvo aktu izpratnē.
  3. Katra Puse ir atbildīga par personu (datu subjektu) informēšanu par viņu personas datu apstrādi, ko veic kā pārzinis.
  4. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.
  5. Līguma izpildei Aģentūra veic šādu datu apstrādi: atbilstoši Līguma 3.1. apakšpunktam ar IDMP klients tiek norīkots dalībai Pasākumā, kura ietvaros klientam jānodod personu dati Pasākuma Īstenotājam, lai noslēgtu līgumu par dalību Pasākumā (vārds, uzvārds, personas kods, adrese, kontaktinformācija).
  6. Datu apstrādes tiesiskais pamats ir Ministru kabineta 2023. gada 28. novembra noteikumi  
     Nr. 691 “Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa “Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku” 4.3.3.2. pasākuma “Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana” īstenošanas noteikumi” un Ministru kabineta 2011. gada 25. janvāra noteikumi Nr. 75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”.
  7. Puses apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto personas datus saturošo informāciju. Minētais pienākums attiecas arī uz Pušu darbiniekiem. Puses nodrošina, ka tā darbinieki pirms Līguma noslēgšanas paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Pušu darbinieku darba līgumos).
  8. Īstenotājs nodrošina:
     1. aizsardzību pret fiziskās iedarbības radītu personas datu apdraudējumu;
     2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
     3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.
  9. stenotājs līguma izpildes laikā sniedz Aģentūrai visu nepieciešamo informāciju un tehnisko atbalstu, kas nepieciešams, lai Aģentūra varētu nodrošināt atbildes uz datu subjektu pieprasījumiem attiecībā uz to tiesību īstenošanu, ciktāl tas skar Pasākuma Īstenotāja kompetenci.
  10. Īstenotājs bez atlīdzības sniedz Aģentūrai visu nepieciešamo tehnisko un organizatorisko atbalstu, lai Aģentūra varētu nodrošināt normatīvajos aktos noteikto uzraudzības iestādes un datu subjekta informēšanu par datu aizsardzības pārkāpumu.
  11. Īstenotājs apņemas Līguma izpildes laikā atļaut Aģentūras un Aģentūras uzraugošās iestādes pārstāvjiem veikt pārbaudes Līguma 1.2. un 4.17.1. apakšpunktā norādītajās adresēs, lai pārliecinātos par to, kā Īstenotājs nodrošina Līgumā noteikto saistību izpildi attiecībā uz personas datu aizsardzības jautājumiem.
  12. Īstenotājs informē Aģentūru par visiem datu subjektu un trešo personu pieprasījumiem attiecībā uz Īstenotāja pārziņā esošo personas datu izsniegšanu.
  13. Pēc Aģentūras pieprasījuma Īstenotājs sniedz Aģentūrai visu informāciju par personas datu apstrādi un datu apstrādes līdzekļiem, ko Līguma izpildes ietvaros ir veicis vai izmantojis.
  14. Īstenotājs apņemas kompensēt Aģentūrai visus zaudējumus, kas radušies saistībā ar fizisko personu datu apstrādes drošības pārkāpumiem, ja šie pārkāpumi ir radušies Īstenotāja darbības vai bezdarbības rezultātā.

**VIII. Strīdu izskatīšanas kārtība**

* 1. Visas domstarpības un strīdus saistībā ar Līguma izpildi Puses risina pārrunu ceļā.
  2. Ja Puses nevar vienoties pārrunu ceļā, strīds tiek izskatīts tiesā saskaņā ar Latvijas Republikā spēkā esošajiem normatīvajiem aktiem.

**IX. Kontaktpersonas un kontakti**

* 1. Puses ieceļ par Līguma izpildes koordināciju atbildīgās kontaktpersonas:
     1. no Īstenotāja puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_\_\_\_\_\_\_,

*(vārds, uzvārds, amats)*

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

* + 1. no Aģentūras puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, amats)*

e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* 1. Kontaktpersonu vai to kontaktu maiņas gadījumā Puse ne vēlāk kā divu darba dienu laikā informē elektroniski (e-pastā) otru Pusi, nosūtot informāciju par izmaiņām uz Līguma 9.1. apakšpunktā norādīto otras Puses kontaktpersonas e-pasta adresi.

**X. Noslēguma jautājumi**

* 1. Jautājumus, kas nav atrunāti Līgumā, Puses risina atbilstoši Latvijas Republikā spēkā esošajiem normatīvajiem aktiem.
  2. Līguma grozījumi un papildinājumi tiek noformēti rakstveidā, Pusēm vienojoties, un ir Līguma neatņemama sastāvdaļa. Pušu rekvizītu izmaiņu gadījumā, divu darba dienu laikā Puses viena otru informē par izmaiņām, nosūtot informāciju uz Pušu oficālajām e-adresēm, neslēdzot atsevišķu rakstveida vienošanos pie Līguma.
  3. Līgums parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums.
  4. Aģentūra ir tiesīga grozīt veidlapas bez saskaņojuma ar Īstenotāju un bez tā piekrišanas, piecas darba dienas iepriekš par to rakstveidā informējot. Līguma izpildē Puses izmanto Līguma veidlapu aktuālās versijas, kas pieejamas Aģentūras tīmekļa vietnē [www.nva.gov.lv](http://www.nva.gov.lv) .

**XI. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  |  |
|  |  | (nosaukums) |
| Rīga, Krišjāņa Valdemāra iela 38 k-1 |  |  |
| (juridiskā adrese) |  | (juridiskā adrese) |
| 90001634668 |  |  |
| (reģistrācijas numurs) |  | (reģistrācijas numurs) |
| Valsts kase |  |  |
| (bankas nosaukums) |  | (bankas nosaukums) |
| TRELLV22 |  |  |
| (bankas kods) |  | (bankas kods) |
| LV24TREL218045111500B |  |  |
| (IBAN) |  | (IBAN) |
| 90001634668 |  |  |
| (e-adrese) |  | (e-adrese) |
| ESF Plus projekta  “Pasākumi iekļaujošai nodarbinātībai”  projekta koordinators |  | Pasākuma īstenotājs vai pilnvarotā persona |
|  |  |  |
|  |  |  |

1. Izvēlas atbilstošo, neatbilstošo dzēš. [↑](#footnote-ref-3)
2. Pasākuma īstenošanas vietai ir jābūt Latvijas Republikas teritorijā [↑](#footnote-ref-4)
3. Atbalsta persona klientam, kuram ir garīga rakstura traucējumi, palīdz integrēties darba vietā (līdzdalība pārrunās ar Īstenotāju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar Īstenotāju, darba vadītāju un darba kolēģiem, psiholoģiska un motivējoša atbalsta sniegšana). [↑](#footnote-ref-5)